ཞིབ་ཏུ་བསམས་ན་པི་ཝང་ཞེས་པ་གདགས་གཞི་ངེས་ཚིག་གིས་ཟིན་པ་ཞིག་སྟེ།དེ་ནི་པི་པི་འདྲ་བའི་རྫིང་དང་ལྡན་ལ།རོལ་ཆ་དེའི་རྒྱུད་སྐུད་དང་གཞུ་རྒྱུད་ཕན་ཚུན་བརྡར་བ་ལས་བྱུང་བའི་རང་གི་བདག་རྐྱེན་རྣ་བའི་དབང་པོ་ལས་དངོས་སུ་སྐྱེས་པའི་གཞན་རིག་རྟོག་བྲལ་མ་འཁྲུལ་བའི་སྒྲ་དེ་ཝང་ཝང་དུ་གྲག་པས་ན་པི་ཝང་ཞེས་མིང་བཏགས་པ་ཞིག་རེད་སྙམ།གོང་གི་ཡིག་ཚགས་སོགས་སུ་བཀོད་པར་གཞིག་ན།རྒྱུད་མངས་ཏེ་རྒྱུད་སྦྲེང་རོལ་ཆ་སྤྱི་ལ་འབོད་པའི་མིང་དང་།བྱེ་བྲག་ཏུ་སེན་དཀྲོལ་རོལ་ཆ་སྒྲ་སྙན་ཏམ་བུ་ར་དང་རྒོད་པོ།མངའ་རིས་སྒྲ་སྙན།སྒྲ་སྙན་སེང་མགོ་མ།ཁྱུང་མགོ་མ།རྟ་མགོ་མ།འབྲུག་མགོ་མ་བཅས་རོལ་ཆ་གཅིག་གི་མིང་གི་རྣམས་གྲངས་ཡིན།དང་།གཞི་འཐེན་རྒྱུད་དཀྲོལ་རོལ་ཆ་པི་ཝང་སོགས་རོལ་ཆ་གཅིག་ཏུ་མ་ངེས་པར་སོ་སོར་གནས་པ་ཤེས་དགོས།